ANABOLIKÁ, HORMÓNY, PEPTIDOVÉ HORMÓNY, STEROIDY

Ako androgénne anabolické steroidy poškodzujú organizmus?

Androgénne anabolické steroidy môžu športovcov ovplyvniť viacerými spôsobmi. Ako hormonálne látky môžu nepriaznivo zasahovať do hormonálnej rovnováhy organizmu a zvyšovať riziko poškodenia pečene a srdca.

Ďalšie škodlivé účinky androgénnych steroidov

u mužov: 
- akné (vyrážky)
- zvyšená agresivita, vyúsťujúca niekedy do násilného sexuálneho 
  správania sa, pri dlhodobom používaní vedúca k impotencii
- poškodenie obličiek
- zväčšenie pŕs
- predčasné vypadávanie vlasov, plešina

u žien: 
- vývoj mužských čŕt
- nepravidelná menštruácia
- zvýšený nárast ochlpenia na tvári a na tele
- zastavenie rastu

Príklady androgénnych anabolických steroidov:
boldenón, mesterolón, stanozolol, testosterón, metandienón, nandrolón

Ak sa zistí u pretekárov používanie androgénnych anabolických steroidov, znamená to porušenie pravidiel dopingovej kontroly, čo má za následok potrestanie podľa pravidiel športu.

Ako peptidové hormóny a ich analógy poškodzujú organizmus?

V každom organizme sa nachádza určité množstvo hormónov a je ťažko všeobecne povedať, nakoľko môže ich nesprávne umelé používanie poškodiť organizmus (možno to zistiť iba konkrétne).

Humánny choriogonadotropín (hCG): U mužov zvyšuje produkciu endogénnych steroidov, podobne ako pri užívaní testosterónu. V malých množstvách sa hCG vyskytuje v moči tehotných žien. Jeho účinok je anabolický - obdobná je aj možnosť poškodenia zdravia.

Kortikotropín: Táto látka zvyšuje hladinu endogénnych kortikosteroidov, čo môže vyvolať pocit, že organizmus je v poriadku. Pomáha obnoviť poškodené tkanivá a svaly, ale ak sa používa dlhý čas, spôsobuje svalový úbytok.

Rastový hormón: V lekárskej praxi sa malé dávky rastových hormónov používajú pri liečbe detí s rastovými poruchami. Avšak v športe sa dospelí, ktorí sa pokúšajú zväčšiť objem svalovej hmoty pomocou rastových hormónov, vystavujú riziku abnormálneho rastu rúk, tváre, nôh a vnútorných orgánov (napr. pečene). Zväčšené orgány, ak pri športovaní dôjde k ich poraneniu, môžu spôsobiť ďalšie zdravotné ťažkosti.

Erytropoetín (EPO): Erytropoetín zvyšuje množstvo červených krviniek. Zahustenie krvi však môže byť z hľadiska jej zrážania alebo preťaženia srdca nebezpečné. Zvyšená hustota krvi zvyšuje riziko jej zrážania a môže vyústiť do zlyhania srdca.

Športovci, u ktorých sa zistí zneužitie peptidových hormónov a ich analógov, porušili pravidlá dopingovej kontroly.

Anabolické látky
Anabolické látky sú spolu s erytropoetínom jedny z najrozšírenejších a dobre známych dopingových látok. V posledných rokoch sa vyvíjajú citlivejšie metódy analýzy s možnosťou detekcie týchto látok aj po dlhšom čase od ich užitia.
Andarín
Androsténdión
Boldenón
Klenbuterol
Klostebol
Nandrolón
Ostarín
Stanozol
Testosterón
Trenbolón

Peptidové hormóny, rastové faktory, príbuzné látky a mimetiká
Kategória peptidových hormónov, rastových faktorov a príbuzných látok zahŕňa látky s variabilnou štruktúrou a širokým spektrom účinkov. Vo všeobecnosti ide o proteíny, ktoré sa prirodzene tvoria v ľudskom organizme a majú úlohu chemických poslov so stimulačným účinkom ovplyvňujúci produkciu ďalších látok.
S2. Erytropetín  
S2. Rastový hormón
S2. EPO a peptidové hormóny

EPO
Látky zvyšujúce hladinu GH
Rastový hormón
H7379 (umelý hemoglobín)

 Hormóny a metabolické modulátory
V tejto skupine je zakázaných päť skupín látok: Inhibítory aromatázy, selektívny modulátory estrogénových receptorov, iné antiestrogénne látky, látky modifikujúce funkcie myostatínu a metabolické modulátory.
S4. Hormonálne a metabolické modulátory 
S4. Inzulín
GW1516
Inhibítory aromatázy
Meldónium